CELEX: 32021R0407
Language: sk
Date: 2020-11-03 00:00:00
Title: Delegované nariadenie Komisie (EÚ) 2021/407 z 3. novembra 2020, ktorým sa mení nariadenie Európskeho parlamentu a Rady (EÚ) č. 528/2012 s cieľom zaradiť kyselinu citrónovú ako účinnú látku do jeho prílohy I (Text s významom pre EHP)

9.3.2021   
               
               
                  SK
               
               
                  Úradný vestník Európskej únie
               
               
                  L 81/15
               
            
         DELEGOVANÉ NARIADENIE KOMISIE (EÚ) 2021/407
         z 3. novembra 2020,
         ktorým sa mení nariadenie Európskeho parlamentu a Rady (EÚ) č. 528/2012 s cieľom zaradiť kyselinu citrónovú ako účinnú látku do jeho prílohy I
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 28 ods. 1,
         keďže:
         
                     (1)
                  
                  
                     Kyselina citrónová bola posúdená ako existujúca účinná látka v rámci kontrolného programu stanoveného v článku 89 ods. 1 nariadenia (EÚ) č. 528/2012 zriadeného delegovaným nariadením Komisie (EÚ) č. 1062/2014 (2).
                  
               
                     (2)
                  
                  
                     V súlade s článkom 7 ods. 2 delegovaného nariadenia (EÚ) č. 1062/2014 prijal Výbor pre biocídne výrobky (3)16. februára 2016 stanovisko Európskej chemickej agentúry (ďalej len „agentúra“), v ktorom zohľadnil závery hodnotiaceho príslušného orgánu. Na základe záverov uvedeného stanoviska možno predpokladať, že biocídne výrobky typu 2 s obsahom kyseliny citrónovej spĺňajú požiadavky článku 5 smernice Európskeho parlamentu a Rady 98/8/ES (4), ktoré boli požiadavkami uplatniteľnými na preskúmanie žiadosti o schválenie kyseliny citrónovej v súlade s článkom 90 ods. 2 nariadenia (EÚ) č. 528/2012.
                  
               
                     (3)
                  
                  
                     Kyselina citrónová bola preto schválená vykonávacím nariadením Komisie (EÚ) 2016/1938 (5) ako účinná látka na použitie v biocídnych výrobkoch typu 2.
                  
               
                     (4)
                  
                  
                     V stanovisku agentúry sa dospelo k záveru, že kyselina citrónová nevyvoláva obavy a je oprávnená na zaradenie do prílohy I k nariadeniu (EÚ) č. 528/2012.
                  
               
                     (5)
                  
                  
                     Vzhľadom na stanovisko agentúry je preto vhodné zaradiť kyselinu citrónovú do prílohy I k nariadeniu (EÚ) č. 528/2012. Keďže kyselina citrónová bola posúdená na základe dokumentácie o účinnej látke, ktorá spĺňa požiadavky stanovené v článku 11 ods. 1 smernice 98/8/ES, kyselina citrónová by sa mala zaradiť do kategórie 6 prílohy I k uvedenému nariadeniu,
                  
               PRIJALA TOTO NARIADENIE:
         
            Článok 1
            Príloha I k nariadeniu (EÚ) č. 528/2012 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. novembra 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 167, 27.6.2012, s. 1.
         
            (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 10.10.2014, s. 1).
         
            (3)  Stanovisko výboru pre biocídne výrobky k žiadosti o schválenie účinnej látky: Kyselina citrónová, výrobok typu: 2, ECHA/BPC/088/2016, prijaté 16. februára 2016.
         
            (4)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).
         
            (5)  Vykonávacie nariadenie Komisie (EÚ) 2016/1938 zo 4. novembra 2016, ktorým sa schvaľuje kyselina citrónová ako existujúca účinná látka na použitie v biocídnych výrobkoch typu 2 (Ú. v. EÚ L 299, 5.11.2016, s. 54).
      
      
         
            PRÍLOHA
            V prílohe I k nariadeniu (EÚ) č. 528/2012 sa v kategórii 6 v zozname účinných látok podľa článku 25 písm. a) dopĺňa tento záznam:
            
                        
                           EC číslo
                        
                     
                     
                        
                           Názov/skupina
                        
                     
                     
                        
                           Obmedzenie
                        
                     
                     
                        
                           Poznámka
                        
                     
                  
                        „201-069-1
                     
                     
                        kyselina citrónová
                     
                     
                        Minimálny stupeň čistoty účinnej látky (*1): 995 g/kg
                     
                     
                        CAS č. 77-92-9
                     
                  
               (*1)  Čistota uvedená v tomto stĺpci predstavuje minimálny stupeň čistoty hodnotenej účinnej látky. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická ekvivalencia s vyhodnotenou účinnou látkou.“